জোনাথন ব্যাঙ্কস

জোনাথন রে ব্যাঙ্কস (জন্ম ৩১ জানুয়ারি ১৯৪৭) একজন মার্কিন অভিনেতা। তার শুরুর দিকের উল্লেখযোগ্য চলচ্চিত্র ছিল এয়ারপ্লেন! (১৯৮০), ফোর্টি এইট আওয়ার্স (১৯৮২), এবং বেভারলি হিলস কপ (১৯৮৪)। তিনি ওয়াইজগাই (১৯৮৭–১৯৯০) ধারাবাহিকে ফ্র্যাঙ্ক ম্যাকপাইক চরিত্রে অভিনয় করে প্রথম সাফল্য অর্জন করেন এবং পরিচিতি লাভ করেন। টেলিভিশন ধারাবাহিক ব্রেকিং ব্যাড (২০০৯-২০১২) এবং এর স্পিন-অফ ধারাবাহিক বেটার কল সল (২০১৫-বর্তমান) ও এর অনুবর্তী চলচ্চিত্র এল ক্যামিনো: আ ব্রেকিং ব্যাড মুভি (২০১৯)-এ প্রাক্তন পুলিশ অফিসার থেকে বেসরকারী তদন্তকারী, ফিক্সার এবং হিটম্যানে রূপান্তরিত মাইক এর্মানট্রাউট চরিত্রে তার ভূমিকার জন্য তিনি সমালোচকদের প্রশংসা পেয়েছেন। এই তিনটি ধারাবাহিকের কাজ করার জন্য তিনি নাট্যধর্মী ধারাবাহিকে সেরা পার্শ্ব অভিনেতা বিভাগে ছয়টি প্রাইমটাইম এমি পুরস্কারের (১৯৮৯, ২০১৩, ২০১৫-২০১৭, ২০১৮) মনোনয়ন লাভ করেন। তিনি ২০১৩ সালে ব্রেকিং ব্যাড ধারাবাহিকের জন্য টেলিভিশনে সেরা পার্শ্ব অভিনেতা বিভাগে স্যাটার্ন পুরস্কার, এবং ২০১৫ সালে বেটার কল সল ধারাবাহিকের জন্য নাট্যধর্মী ধারাবাহিকে শ্রেষ্ঠ পার্শ্ব অভিনেতা বিভাগে ক্রিটিকস চয়েস টেলিভিশন পুরস্কার অর্জন করেন। ব্যাঙ্কস ১৯৪৭ সালের ৩১শে জানুয়ারি ওয়াশিংটন, ডি.সি.তে জন্মগ্রহণ করেন এবং মেরিল্যান্ড অঙ্গরাজ্যের চিলাম হাইটসে বেড়ে ওঠেন। তার মাতা এলেনা অ্যাডামস ব্যাঙ্কস (১৩ অক্টোবর ১৯১৭ - ১৬ সেপ্টেম্বর ২০১২) সিআইএসহ বিভিন্ন ফেডারেল সরকারি দপ্তরের সহকারী হিসেবে কাজ করেছেন। এছাড়াও তিনি অ্যাডমিরাল চেস্টার নিমিৎজ-সহ শীর্ষ স্থানীয় নৌ কর্মকর্তার ব্যক্তিগত সহকারী হিসেবে কাজ করেছেন। ব্যাঙ্কস ইন্ডিয়ানা ইউনিভার্সিটি ব্লুমিংটনে পড়াশোনা করেছেন, সেখানে তার সহপাঠি ছিলেন অভিনেতা কেভিন ক্লাইন। এই সময়ে তারা দ্য থ্রিপেনি অপেরায় একত্রে কাজ করতেন। ব্যাঙ্কস হেয়ারের সফররত একটি কোম্পানির মঞ্চ ব্যবস্থাপক হিসেবে যোগদান করার কারণে বিশ্ববিদ্যালয় থেকে ঝরে পড়েন। তিনি হেয়ার কোম্পানির সাথে অস্ট্রেলিয়া সফরে যান। ২০০৯ সালে ব্যাঙ্কস ব্রেকিং ব্যাড টিভি ধারাবাহিকের দ্বিতীয় মৌসুমে মাইক এরমানট্রাউট চরিত্রে অভিনয় শুরু করেন। তিনি এই ধারাবাহিকের তৃতীয়, চতুর্থ, ও পঞ্চম মৌসুমে নিয়মিত অভিনয় করেন। এই কাজের জন্য তিনি ২০১৩ সালে নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কারের মনোনয়ন লাভ করেন এবং টেলিভিশনে সেরা পার্শ্ব অভিনেতা বিভাগে স্যাটার্ন পুরস্কার অর্জন করেন। ২০১৫ সালে তিনি ব্রেকিং ব্যাড-এর স্পিনঅফ বেটার কল সল-এর প্রধান অভিনয়শিল্পীদলের সদস্য হিসেবে মাইক এরমানট্রাউট চরিত্রে অভিনয় করেন। এই ধারাবাহিকের জন্য তিনি ২০১৫, ২০১৬, ২০১৭ ও ২০১৯ সালে নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কারের মনোনয়ন লাভ করেন এবং ২০১৫ সালে নাট্যধর্মী ধারাবাহিকে শ্রেষ্ঠ পার্শ্ব অভিনেতা বিভাগে ক্রিটিকস চয়েস টেলিভিশন পুরস্কার অর্জন করেন। "Jonathan Banks"। টার্নার ক্লাসিক মুভিজ। সংগ্রহের তারিখ ৩১ জানুয়ারি ২০২১।  "'Breaking Bad' vet Jonathan Banks joins 'Community'"। এন্টারটেইনমেন্ট উইকলি। সংগ্রহের তারিখ ৩১ জানুয়ারি ২০২১।  "Elena Adams Banks"। ট্রিবিউন-স্টার। সেপ্টেম্বর ২২, ২০১২। সংগ্রহের তারিখ ১০ সেপ্টেম্বর ২০২১।  "Fresh Air interview"। এনপিআর (ইংরেজি ভাষায়)। সংগ্রহের তারিখ ১০ সেপ্টেম্বর ২০২১।  "Jonathan Banks"। টিভি গাইড। সংগ্রহের তারিখ ১০ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গেডস, স্টিভেন (জুন ৫, ২০১৫)। "'Better Call Saul's' Jonathan Banks Remembers His Start as a 'Music' Man"। ভ্যারাইটি (ইংরেজি ভাষায়)। সংগ্রহের তারিখ ১০ সেপ্টেম্বর ২০২১।  ট্রুইট, ব্রায়ান (২৭ জুন ২০১৩)। "'Avengers,' 'Breaking Bad' top Saturn Award winners"। ইউএসএ টুডে (ইংরেজি ভাষায়)। সংগ্রহের তারিখ ৩১ জানুয়ারি ২০২১।  "Critics' Choice Awards Winners: Full List"। ভ্যারাইটি (ইংরেজি ভাষায়)। ৩১ মে ২০১৫। সংগ্রহের তারিখ ৩১ জানুয়ারি ২০২১।  উইকিমিডিয়া কমন্সে জোনাথন ব্যাঙ্কস সংক্রান্ত মিডিয়া রয়েছে। অলমুভিতে জোনাথন ব্যাঙ্কস ইন্টারনেট মুভি ডেটাবেজে জোনাথন ব্যাঙ্কস (ইংরেজি)